[{"text_idx": "#000000", "text": "Skip to primary navigation Skip to content"}, {"text_idx": "#000001", "text": "FUR&GO, furgoneta arruntak kanper bihurtuta"}, {"text_idx": "#000002", "text": "Furgoneta handi bat kanper bihurtzen duen modulu desmuntagarria da Fur&GO. Aipalek sortutako proiektua da; egitura industrial arinak sortzen dituen Arrasateko enpresa da Aipal. Aipaleko langileek furgoneta eta kanper munduan duten interesak eta covid19-ak merkatu horretan eragindako aldaketak bultzatuta sortu da Fur&GO. Hutsik dagoen furgoneta bat guztiz hornitutako kanper bat bihurtzeko aukera ematen du, 6 minututan."}, {"text_idx": "#000003", "text": "Marka bat produktu berri batentzat"}, {"text_idx": "#000004", "text": "Marka sorkuntza izan da lehenengo urratsa. Produktu berri bat izanik, izen bat sortu genion, furgoneta eta ekintza batzen dituena: FUR&GO. Marka kontakizun oso bat hiru silabatan: furgoneta sei minutuan kanper bihurtu, eta bagoaz mendira, itsasora edo noranahi."}, {"text_idx": "#000006", "text": "Argazkigintza lana ere garrantzia handikoa izan da marka iruditeria sortzeko, markaren ezaugarriak ez ezik, erabiltzailearen bizi-estiloa eta produktuaren erabilera ohiturak ere islatu gura baikenituen hasieratik: bidaia, atsedena, abentura, gozamena, askatasuna."}, {"text_idx": "#000007", "text": "Inboud marketina, sare sozialak eta sareko publizitatea"}, {"text_idx": "#000008", "text": "Online estrategia on batek faktore asko izan behar ditu kontuan, eta aktore horiek guztiak ondo uztartuz jardun behar du ahalik eta emaitzarik onena lortzeko. Horren baitan, hainbat euskarri eta ekintza jarri ditugu martxan, erabiltzailearen eskariak eta produktuaren eskaintzak bat egin eta salmenta inbutua eraginkortasunez bideratzeko."}, {"text_idx": "#000009", "text": "Sare sozialetako kontuak ere sortu genituen, Facebook eta Instagram sareetan, eta markaren helburuak betetzeko plangintza bat egin ondoren, Sorland agentziatik kudeatu ditugu sare sozialetako kontuak."}, {"text_idx": "#000010", "text": "Xede-taldeak ongi definituta, bestalde, Google bilatzailean segmentazioa ondo zehaztuz, Google Ads kanpaina jarri dugu abian, kanper eta furgoneten inguruan bilaketak egiten dituzten erabiltzaileek webgunea aurkitu dezaten."}, {"text_idx": "#000011", "text": "Hainbat kanpaina egin ditugu Facebook Ads erabiliz ere. Jarraitzaileak lortzeko kanpainak eta gure produktua ezagutzera emateko, euskarri ugaritan: Facebookeko argitalpenak eta istorioak eta Instagrameko argitalpenak eta istorioak."}, {"text_idx": "#000012", "text": "Produktuaren erosketa prozesua kontutan izanik, erabakitze-denbora luzea eskatu ohi duen prozesua, batetik, eta, bestetik, webgunearen eta online estrategiaren helburua kontaktuak lortzea dela kontutan izanda, hainbat faktore bateratzen zituen kanpaina jarri genuen martxan."}, {"text_idx": "#000013", "text": "Alde batetik, Facebook Ads kanpaina bat jarri genuen abian, erabiltzaileak gure webgunera bideratzen zituena. Webguneko atal arrunt batera bideratu beharrean, kanpaina honetarako bereziki sortutako Landing Page batera bideratu genuen erabiltzailea."}, {"text_idx": "#000014", "text": "Landing Page horretan, produktuaren zehaztasunak eskaini genituen, pdf bat deskargatuz, erabiltzailearen emailaren truke. Bigarren kolpe batean, berriz, deskarga burututako erabiltzaileentzako emailing kanpaina bat bideratu genuen, produktuaren inguruko informazio gehiago nahi izanez gero, zuzenean markarekin kontaktuan jartzeko."}, {"text_idx": "#000016", "text": "Este sitio web utiliza cookies para que usted tenga la mejor experiencia de usuario. Si continu\u0301a navegando esta\u0301 dando su consentimiento para la aceptacio\u0301n de las mencionadas cookies y la aceptacio\u0301n de nuestra poli\u0301tica de cookies, pinche el enlace para mayor informacio\u0301n.plugin cookies"}]